b'\n_START_ARTICLE_\nCooper T20\n_START_PARAGRAPH_\nCopper T20 je Cooperjev dirkalnik, ki je bil uporabljen na dirkah Formule 1 in Formule 2 med sezonama 1952 in 1958, ve\xc4\x8dinoma s strani privatnih dirka\xc4\x8dev in mo\xc5\xa1tev, na prvenstvenih dirkah Formule 1 pa v sezonah 1952 in 1953. Skupno so dirka\xc4\x8di z njim nastopili na stotrinajstih dirkah v obeh kategorijah, od tega so osemin\xc5\xa1estdesetkrat dirko kon\xc4\x8dali ter dosegli tri zmage in \xc5\xa1e petnajst uvrstitev na stopni\xc4\x8dke._NEWLINE_Na prvenstvenih dirkah Formule 1 so dirka\xc4\x8di dosegli \xc5\xa1tiri urstitve med dobitnike to\xc4\x8dk, vse v sezoni 1952. Mike Hawthorn je s stretjim mestom na dirki za Veliko nagrado Velike Britanije dosegel najbolj\xc5\xa1o uvrstitev, bil pa je \xc5\xa1e \xc4\x8detrti na dirkah za Veliko nagrado Belgije in Veliko nagrado Nizozemske, Alan Brown pa je dosegel peto mesto na dirki za Veliko nagrado \xc5\xa0vice. Na neprvenstvenih dirkah pa je Hawthorn zmagal na dirkah Lavant Cup in Ibsley F2 Race, Reg Parnell pa \xc5\xa1e na dirki West Essex C.C. F2 Race. Dirkalnik je bil v uporabi tudi na prvenstvenih dirkah v sezoni 1953, toda brez uvrstitev med dobitnike to\xc4\x8dk, na neprvenstvenih dirkah pa vse do sezone 1958, ko je Jim Boyd nastopil na dirki za Veliko nagrado Nove Zelandije.'